MONO มอบปฏิทินเก่าหนุนผลิตอักษรเบรลล์เพื่อคนตาบอด
MONO ส่งมอบปฏิทินตั้งโต๊ะเก่าที่ได้รับบริจาคจากผู้บริหารและพนักงานให้แก่ศูนย์เทคโนโลยีการศึกษาเพื่อคนตาบอด จ.นนทบุรี เพื่อใช้ในการผลิตสื่อการเรียนรู้ให้แก่ผู้พิการทางสายตา
MONO ส่งมอบปฏิทินตั้งโต๊ะเก่าที่ได้รับบริจาคจากผู้บริหารและพนักงานให้แก่ศูนย์เทคโนโลยีการศึกษาเพื่อคนตาบอด จ.นนทบุรี เพื่อใช้ในการผลิตสื่อการเรียนรู้ให้แก่ผู้พิการทางสายตา
24 มี.ค. 2566

นายกิตติศักดิ์ พุกเจริญ ผู้ช่วยผู้อำนวยการแผนกกิจกรรมเพื่อสังคมและสื่อสารภายในองค์กร บริษัท โมโน เน็กซ์ จำกัด (มหาชน) หรือ MONO เป็นตัวแทน ส่งมอบปฏิทินตั้งโต๊ะเก่าที่ได้รับบริจาคจากผู้บริหารและพนักงาน โมโน เน็กซ์ และ MONO29 (โมโน ทเวนตี้ไนน์) น้ำหนักกว่า 70 กิโลกรัม ให้แก่ ศูนย์เทคโนโลยีการศึกษาเพื่อคนตาบอด จ.นนทบุรี
โดยมี นางชนิดาภา เพ็ชรรักษ์ ผู้อำนวยการศูนย์เทคโนโลยีการศึกษาเพื่อคนตาบอด รับมอบ โดยจะนำปฏิทินเก่าดังกล่าว ไปใช้ในการผลิตสื่อการเรียนรู้ให้แก่ผู้พิการทางสายตาและเป็นการดำเนินงานตามแนวทาง ESG (Environment, Social, Governance) ด้านสิ่งแวดล้อม มาใช้ให้เกิดประโยชน์ต่อไป ทั้งนี้ คุณชนิดาภา ยังถือโอกาสพาเยี่ยมชมศูนย์ผลิตสื่อสำหรับคนตาบอด  ณ ศูนย์เทคโนโลยีการศึกษาเพื่อคนตาบอด อ.ปากเกร็ด จ.นนทบุรี
สำหรับผู้สนใจร่วมบริจาคปฏิทินเก่าฯ หรือสนใจร่วมสมทบทุนในโครงการจัดซื้อเครื่องพิมพ์และอุปกรณ์สำหรับผลิตอักษรเบรลล์ สามารถติดต่อขอบริจาคได้ที่ ศูนย์เทคโนโลยีการศึกษาเพื่อคนตาบอด ภายใต้มูลนิธิช่วยคนตาบอดแห่งประเทศไทยในพระบรมราชินูปถัมภ์